Oubaai House by Cape Summer Villas | LekkeSlaap
Oubaai House by Cape Summer Villas: Hooffoto's
Adres: Aloe Hills 1116, Oubaai Gholflandgoed, 3,5 km vanaf Heroldsbaai, 6529, Wes-Kaap
Oubaai House by Cape Summer Villas is 'n selfsorghuis teen 'n hoogte tussen die boomtoppe in die Oubaai Gholfoord. Die roep van visarende en voëlgesang sal gaste geselskap hou by dié spesiale vakansieplek en die oord bied 'n uitsig op die majestueuse Outeniekwaberge en oor die Gwaiingrivierkloof.
Gaste kan 'n uitsig na die noorde van al 3 slaapkamers af geniet. Twee van die slaapkamers het elk 'n koninggrootte-bed en die ander slaapkamer het 2 enkelbeddens. Daar is 3 badkamers wat elkeen 'n stort het en 2 van hierdie badkamers is en suite. Gaste kan warm somersdae en -nagte in en rondom die privaat swembad saam met vriende en familie deurbring. Die huis is smaakvol versier en bied toegang tot 'n dek met 'n uitsig oor die inheemse fauna en flora.
Die kombuis, eetarea en sitarea is oopplan. Die kombuis is ten volle vir selfsorg toegerus en het 'n yskas, oond, stoof, mikrogolf en 'n skottelgoedwasser. Daar is 'n TV met sekere DStv-kanale in die sitarea en die eetarea het 'n etenstafel met sitplek vir 8 gaste. Die leefarea spog met groot glasdeure wat heeltemal oopvou om die natuur in te nooi.
Gaste kan die braaigeriewe in die somer gebruik en die smeulstoof in die winter. Daar is 'n dubbelmotorhuis met 'n wasmasjien en tuimeldroër.
Oubaai Gholfoord het uitstekende geriewe soos 'n moderne klubhuis met 'n pragtige uitsig en 'n gholf-oefenbof.
'n Bespreking by Oubaai House by Cape Summer Villas sluit in:
Aloe Hills 1116, Oubaai Gholflandgoed, 3,5 km vanaf Heroldsbaai, 6529, Wes-Kaap
https://travelground.imgix.net/AAEAAQAAAAAAAAAAAAAApLTT6ZxhEVT2fimAipIpmHoDqpWsVmlRLNETae6KPYWUV7iq7U?w=1440&h=960&fit=crop&auto=format Vanaf R4 800 per nag (plek vir 6) 1116 Aloe Hills Oubaai Golf Estate 6529 Wes-Kaap 086 999 0018 14:00-19:00 10:00 -34.049938 22.427624